
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Αρ. Φύλλου 142 


30 Μαΐου 2003 


ΔΙ ΑΚΗΡΥΞΕ ΙΣ 

(ΐ) 

ΥΠΟΥΡΓΕΙΟ ΑΙΓΑΙΟΥ 

Αριθ. Πρωτ. ΔΜ/Φ231.01/6334 

Ο Υπουργός Αιγαίου, προκηρύσσει ανοικτό, δημόσιο, 
διεθνή, μειοδοτικό διαγωνισμό για την εξυπηρέτηση των 
δρομολογιακών γραμμών του συνημμένου ΠΙΝΑΚΑ (ΠΑ¬ 
ΡΑΡΤΗΜΑ IV) για το χρονικό διάστημα από 1.11.2003 μέ¬ 
χρι 31.10.2004. 

Α. ΔΙΕΞΑΓΩΓΗ ΔΙΑΓΩΝΙΣΜΟΥ 

1. Ο διαγωνισμός θα διεξαχθεί στις 17 Ιουνίου 2003, 
ημέρα Τρίτη, ώρα 10:00, στον τόπο που αναφέρεται στο 
συνημμένο ΠΙΝΑΚΑ κατά γραμμή παρουσία της προβλε- 
πόμενης στο Παράρτημα Επιτροπής. Οι ενδιαφερόμενοι 
που θέλουν να λάβουν μέρος στο διαγωνισμό πρέπει να 
υποβάλλουν μέχρι την 13.6.2003, ημέρα Παρασκευή και 
ώρα 13:00, τις προσφορές τους, στον τόπο διεξαγωγής 
του διαγωνισμού με όλα τα δικαιολογητικά που αναγρά¬ 
φονται στα Παραρτήματα της παρούσας. 

2. Σε περίπτωση που δεν εμφανισθεί μειοδότης σε 
γραμμή ή γραμμές, ο διαγωνισμός θα επαναληφθεί στις 
8.7.2003 ημέρα Τρίτη και ώρα 10:00 στον ίδιο τόπο και 
από την ίδια Επιτροπή. Στην περίπτωση αυτή οι προσφο¬ 
ρές, με τα δικαιολογητικά που αναγράφονται στα παραρ¬ 
τήματα της παρούσας πρέπει να υποβληθούν μέχρι την 
7.7.2003, ημέρα Δευτέρα, ώρα 13:00, στοντόπο διεξαγω¬ 
γής του διαγωνισμού. 

Β. ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ 

Όπως αυτοί λεπτομερώς καθορίζονται στα Παραρτή¬ 
ματα I, II και III που ακολουθούν και αποτελούν αναπό¬ 
σπαστο μέρος της παρούσας προκήρυξης. 

Γ. ΛΟΙΠΟΙ ΟΡΟΙ ΔΙΑΓΩΝΙΣΜΟΥ 

1. Το ύψος της εγγύησης συμμετοχής ορίζεται σε ΕΥΡΩ 
ξεχωριστά για τη κάθε γραμμή στον πίνακα γραμμών που 
επισυνάπτεται. 

2. Οι ενδιαφερόμενοι που λαμβάνουν μέρος στον δια¬ 
γωνισμό πρέπει να διαθέτουν πλοίο, το οποίο πληρεί τις 
ελάχιστες προϋποθέσεις για τη κάθε γραμμή ξεχωριστά, 
όπως αυτές αναφέρονται στον επισυναπτόμενο πίνακα 
γραμμών. 

3. Το μίσθωμα της γραμμής, εκτός των άλλων κρατήσε¬ 
ων, υπόκειται και σε Φ.Π.Α. με συντελεστή τον εκάστοτε 
ισχύοντα (ως άρθρο 2παραγ.1 του Ν.1642/86). 


4. Ανώτατο προσφερόμενο από το ΥΠΑΙ μίσθωμα, για 
την εξυπηρέτηση κάθε γραμμής με τους όρους, τις προϋ¬ 
ποθέσεις που απαιτούνται από την παρούσα καθορίζεται 
σε ΕΥΡΩ, ως συνημμένος ΠΙΝΑΚΑΣ. 

5. Ο Διαγωνισμός δύναται να ματαιωθεί σε περίπτωση 
που δεν εξασφαλισθούν οι αναγκαίες πιστώσεις για τη 
διενέργειά του. 

6. Η παρούσα να δημοσιευθεί στην Εφημερίδα της Κυ- 
βερνήσεως, στην Εφημερίδα της Ευρωπαϊκής Ένωσης, 
σε μία ημερήσια (1) εφημερίδα πανελλήνιας κυκλοφορίας 
καθώς και στην ιστοσελίδα του ΥΠΑΙ (\ΛΛΛΛ/ν.ΥΡΑΙ.ΟΒ -Κέ¬ 
ντρο Πληροφόρησης-Προκηρύξεις). 

7. Για περισσότερες πληροφορίες οι ενδιαφερόμενοι 
μπορούν να απευθύνονται στο ΥΠΑΙ-Δ/ΝΣΗ ΜΕΤΑΦΟ¬ 
ΡΩΝ (τηλ.22510-38350-2) κατά τις εργάσιμες ημέρες και 
ώρες. 

Μυτιλήνη, 22 Μαΐου 2003 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 


ΠΑΡΑΡΤΗΜΑ I 

(Αποτελεί αναπόσπαστο μέρος της προκήρυξης μειο¬ 
δοτικών διαγωνισμών για την εξυπηρέτηση δρομολογια- 
κών γραμμών με σύναψη σύ μβασης ή συ μβάσεων ανάθε¬ 
σης δημόσιας υπηρεσίας διάρκειας ενός (1) έτους από 
1.1103 έως31.10.04). 

ΓΕΝΙΚΟΙ ΟΡΟΙ ΔΙΕΞΑΓΩΓΗΣ ΔΗΜΟΣΙΩΝ ΜΕΙΟΔΟΤΙ¬ 
ΚΩΝ ΔΙΑΓΩΝΙΣΜΩΝ ΓΙΑ ΤΗΝ ΕΞΥΠΗΡΕΤΗΣΗ ΔΡΟΜΟ- 
ΛΟΓΙΑΚΗΣ ΓΡΑΜΜΗΣ ΜΕ ΣΥΝΑΨΗ ΣΥΜΒΑΣΗΣ Ή ΣΥΜ¬ 
ΒΑΣΕΩΝ ΑΝΑΘΕΣΗΣ ΔΗΜΟΣΙΑΣ ΥΠΗΡΕΣΙΑΣ ΔΙΑΡΚΕΙΑΣ 
ΕΝΟΣ (1) ΕΤΟΥΣ». 

I. ΔΙΚΑΙΩΜΑ ΣΥΜΜΕΤΟΧΗΣ 

1. Στους διαγωνισμούς γίνονται δεκτοί πλοιοκτήτες που 
αυτοί και τα πλοία τους πληρούν τις διατάξεις των άρ¬ 
θρων Πρώτου παράγραφοι 1 και 2 και Τρίτου του 
Ν .2932/2001, παριστάμενοι οι ίδιοι ή με τους νόμιμους εκ¬ 
προσώπους τους με σχετική εξουσιοδότηση. 

II. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

2. Αυτοί που επιθυμούν να λάβουν μέρος στο διαγωνι¬ 
σμό υποβάλλουν στον τόπο διεξαγωγής του διαγωνι¬ 
σμού, μέσα στην καθοριζόμενη από την προκήρυξη προ¬ 
θεσμία,αίτηση συμμετοχής στην οποία θα αναφέρεται το 


























2310 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


πλοίο ή τα πλοία που προσφέρονται για την εξυπηρέτηση 
συγκεκριμένης γραμμής ή γραμμών όπως αναφέρονται 
στην προκήρυξη. 

Στην αίτηση, επισυνάπτονται εβδομαδιαίος πίνακας 
δρομολογίων κατά πλοίο και αναλυτική περιγραφή των 
δρομολογίων για το διάστημα ενός έτους, με σαφή ανα¬ 
φορά των διαστημάτων ακινησίας και τα ακόλουθα δικαι- 
ολογητικά - έγγραφα από τα οποία αποδεικνύεται η συν¬ 
δρομή τωνπροϋποθέσεωντου άρθρου τρίτου του Νόμου 
2932/2001 και τα οποία είναι έγγραφα που αφορούν τον 
πλοιοκτήτη, έγγραφα που αφορούν το πλοίο και λοιπά έγ¬ 
γραφα συμμετοχής στο διαγωνισμό (εγγυητική, βεβαίω¬ 
ση ΔΟΥ, κ.λπ.): 

Α. ΕΓΓΡΑΦΑ ΠΟΥ ΑΦΟΡΟΥΝ ΤΟΝ ΠΛΟΙΟΚΤΗΤΗ 

3. α) Απόσπασμα Ποινικού Μητρώου έκδοσης του τε¬ 
λευταίου τριμήνου ή ισοδύναμου εγγράφου αρμόδιας δι¬ 
καστικής ή διοικητικής αρχής της χώρας εγκατάστασης, 
από το οποίο να προκύπτει ότι δεν έχει καταδικαστεί με 
αμετάκλητη απόφαση για αδίκημα από αυτά που αναφέ- 
ρονται στην παράγραφο 2 δ(αα) του άρθρου τρίτου του 
Νόμου 2932/2001. 

β) Πιστοποιητικό αρμόδιας δικαστικής ή διοικητικής αρ¬ 
χής έκδοσης του τελευταίου εξαμήνου περί μη θέσεως σε 
κατάσταση πτώχευσης ή σε εκκαθάριση ή σε αναγκαστική 
διαχείριση ή σε άλλη παρεμφερή διαδικασία. Στις περιπτώ¬ 
σεις κατά τις οποίες η χώρα εγκατάστασης δεν εκδίδει τέ¬ 
τοια έγγραφα ή πιστοποιητικά ή αυτά δεν καλύπτουν όλες 
τις περιπτώσεις που αναφέρονται παραπάνω, μπορεί να 
αντικατασταθούν αυτά με ένορκη δήλωση του ενδιαφερο¬ 
μένου ενώπιον δικαστικής ή διοικητικής αρχής, συμβολαιο¬ 
γράφου ή οποιοσδήποτε άλλης αρμόδιας αρχής της χώ¬ 
ρας. Σε χώρες που δεν προβλέπεται ένορκη δήλωση μπορεί 
να αντικατασταθεί αυτή από υπεύθυνη δήλωση τους. Η αρ¬ 
μόδια αρχή ή ο συμβολαιογράφος στηνπερίπτωση αυτή εκ- 
δίδειπιστοποιητικό που βεβαιώνει την γνησιότητα της ένορ¬ 
κης δήλωσης ή της υπεύθυνης δήλωσης. 

γ) Πιστοποιητικό αρμόδιας αρχής έκδοσης του τελευ¬ 
ταίου διμήνου ότι έχει εκπληρώσει τις φορολογικές του 
υποχρεώσεις και τις υποχρεώσεις από εισφορές κοινωνι¬ 
κής ασφάλισης πριν από την ημερομηνία κατάθεσης της 
αίτησης συμμετοχής στο διαγωνισμό σύμφωνα με την 
ισχύουσα νομοθεσία, καθώς και υπεύθυνη δήλωση της 
πλοιοκτήτριας εταιρείας ή του πλοιοκτήτη περί μη απα¬ 
σχόλησης προσωπικού, το οποίο υπάγεται σε άλλο ασφα¬ 
λιστικό φορέα, πέραν εκείνου ή εκείνων για τους οποίους 
έχει προσκομισθεί αντίστοιχο πιστοποιητικό. 

δ) Πιστοποιητικό ασφαλιστικής επιχείρησης ή αλληλα- 
σφαλιστικού συνεταιρισμού που έχει εγκατασταθεί και 
λειτουργεί νόμιμα στην Ελλάδα ή σε κράτος-μέλος της 
Ευρωπαϊκής Ένωσης (Ε.Ε.) ή του Ευρωπαϊκού Οικονομι¬ 
κού Χώρου (ΕΟΧ) ή της Ευρωπαϊκής Ζώνης Ελεύθερων 
Συναλλαγών (ΕΖΕΣ) εκτός από την Ελβετία, για κάλυψη 
της αστικής ευθύνης του πλοιοκτήτη από απαιτήσεις που 
έχουν αιτία ή αφορμή τις περιπτώσεις που ειδικότερα 
αναφέρονται στην παράγραφο 2 (ε) του άρθρου τρίτου 
του Νόμου 2932/2001 (όπως εκάστοτε ισχύει) και σε πο¬ 
σό τουλάχιστον ίσο με το όριο ευθύνης του πλοιοκτήτη 
όπως προβλέπεται στην παράγραφο 4 του άρθρου τρίτου 
του ιδίου ως άνω νόμου (όπως εκάστοτε ισχύει). Η προ¬ 
θεσμία υποβολής του πιστοποιητικού της παρούσης πα¬ 
ραγράφου παρατείνεται μέχρι 30-9-2003, εφόσον υπο¬ 
βληθεί έγγραφη σχετική δήλωση-δέσμευση. 


ε) Υπεύθυνη δήλωση ότι έχει ή πρόκειται να εγκαταστή- 
σει και να χρησιμοποιήσει Ηλεκτρονικό Σύστημα Κράτη¬ 
σης Θέσεων και Έκδοσης Εισιτηρίων Επιβατών και Απο¬ 
δείξεων μεταφοράς οχημάτων ή/και Καταγραφής Επιβαι- 
νόντων. Πριν την έναρξη των δρομολογίων πρέπει να 
υποβάλλεται βεβαίωση της Διεύθυνσης Πληροφορικής 
και ΝέωνΤεχνολογιώντου Υπουργείου Εμπορικής Ναυτι¬ 
λίας ότι το δηλωθέν σύστημα λειτουργεί σύμφωνα με τις 
κείμενες διατάξεις. 

4. Στην περίπτωση της παραγράφου 3 του άρθρου τρί¬ 
του του Νόμου 2932/2001 απαιτείται να κατατεθεί κατα¬ 
στατικό της εταιρείας ή απόφαση Διοικητικού Συμβουλί¬ 
ου ή συμβολαιογραφική πράξη ή εξουσιοδοτική επιστολή 
ή οποιοδήποτε άλλο δικαιολογητικό από το οποίο να προ¬ 
κύπτει σαφώς η ιδιότητα των συγκεκριμένων προσώπων. 

5. Στις περιπτώσεις των συμμετεχόντων στο διαγωνι¬ 
σμό, όπου η αξία του συνολικού ετήσιου μισθώματος (κα¬ 
τά γραμμή) υπερβαίνει το ποσό των 250.000 ΕΥΡΩ ή συ¬ 
νολική ετήσια αξία του μισθώματος (κατά γραμμή) είναι 
κατώτερη των 250.000 ΕΥΡΩ αλλά έχει ως αντικείμενο 
εξυπηρέτησης τμήμα της ανατιθέμενης υπηρεσίας που 
υπερβαίνει όμως (κατά γραμμή) σε συνολική αξία το πο¬ 
σό αυτό, υποβάλλονται επιπρόσθετα κατά περίπτωση και 
το δικαιολογητικό του παραρτήματος II. 

Β. ΕΓΓΡΑΦΑ ΠΟΥ ΑΦΟΡΟΥΝ ΤΟ ΠΛΟΙΟ 

6. α) Έγγραφο Εθνικότητας 

β) Πιστοποιητικό Ασφαλείας ή Πρωτόκολλο Γενικής 
Επιθεώρησης και επιπλέον για τα ταχύπλοα ή δυναμικώς 
υποστηριζόμενα σκάφη, άδεια λειτουργίας για τους συ¬ 
γκεκριμένους λιμένες προσέγγισης των. 

γ) Πιστοποιητικό καταμέτρησης. 

δ) Υπεύθυνη δήλωση της πλοιοκτήτριας εταιρείας περί 
εφαρμογής απαιτήσεων ΔΣ 3ΤΟ\Λ/ 78/95 και όρων Συλλο¬ 
γικής Σύμβασης αλλά και όρων περί μεγίστου χρόνου 
απασχόλησης των πληρωμάτων των ταχυπλόων ή δυνα¬ 
μικώς υποστηριζόμενων σκαφών σύμφωνα με τις διατά¬ 
ξεις της ισχύουσας νομοθεσίας. 

ε) Υπεύθυνη δήλωση του πλοιοκτήτη ή της πλοιοκτή- 
τριας εταιρείας ότι το πλοίο ανταποκρίνεται στις δυνατό¬ 
τητες της λιμενικής υποδομής των λιμένων προσέγγισης 
που αιτούνται. 

στ) Βεβαίωση της αρμόδιας αρχής του κράτους νηολό¬ 
γησης ότι το πλοίο συγκεντρώνει όλες τις νόμιμες προϋ¬ 
ποθέσεις να παρέχει υπηρεσίες θαλάσσιων ενδομεταφο- 
ρών στο κράτος-μέλος που είναι νηολογημένο. 

ζ) Σε περίπτωση πλοίου που τελεί σε ακινησία ή μετα- 
σκευή (αποδεικνυόμενη από άδεια επίσημης Αρχής), ο εν¬ 
διαφερόμενος πλοιοκτήτης προσκομίζει όλα τα προβλεπό- 
μενα στην παρούσα δικαιολογητικό, πληντου Πιστοποιητι¬ 
κού Ασφαλείας ή Πρωτοκόλλου Γ ενικής Επιθεώρησης το 
οποίο προσκομίζει το αργότερο μέχρι 30.9.2003. 

7. Όσα από τα παραπάνω δικαιολογητικό (πλοιοκτήτη 
ή πλοίου) έχουν ήδη υποβληθεί με δήλωση τακτικής δρο¬ 
μολόγησης μέχρι 31 Ιανουάριου τρέχοντος έτους στο 
ΥΠΑΙ, δεν απαιτείται να επανυποβληθούν. 

Στην περίπτωση που ο διαγωνισμός διεξάγεται σε τόπο 
εκτός του ΥΠΑΙ υποβάλλεται σχετική έγγραφη δήλωση 
στην Επιτροπή διεξαγωγής του διαγωνισμού. 

Γ. ΛΟΙΠΑ ΕΓΓΡΑΦΑ ΣΥΜΜΕΤΟΧΗΣ. 

8. α) Υπεύθυνη δήλωση του άρθρου 8του Ν.1599/1986, 
για το ότι ο αϊτών αποδέχεται ανεπιφύλακτα τους όρους 
της παρούσας προκήρυξης του διαγωνισμού, που θα 
αποτελούν και στοιχεία της σύμβασης ανάθεσης δημό¬ 
σιας υπηρεσίας. Στην ίδια δήλωση δύναται, στην περί¬ 
πτωση που δεν έχουν εκδοθεί λόγω έλλειψης χρόνου τα 
απαιτούμενα έγγραφα τα οποία αφορούντον πλοιοκτήτη 
υπό στοιχεία ΙΙ.Α.3.(α,β,γ) και αναφέρονταιπαραπάνω, να 
δηλωθεί ότι αυτά θα προσκομισθούν πριν από την υπο¬ 
γραφή της Σύμβασης, καθώς επίσης ότι ο αϊτών πληρεί 
τις απαιτήσεις του νόμου που περιλαμβάνουν τα ανωτέ¬ 
ρω δικαιολογητικά. 

Σε περίπτωση ψευδούς δήλωσης, ανεξάρτητα από την 
επιβολή των κυρώσεων που προβλέπονται από τον νόμο 
αυτό, ο δηλώσας ψευδώς αποκλείεται του διαγωνισμού 
σε οποιοδήποτε στάδιο μέχρι της κατακύρωσηςτου απο¬ 
τελέσματος και η εγγυητική επιστολή συμμετοχής του κα¬ 
ταπίπτει υπέρ του Λογαριασμού Ακτοπλοϊκών Συγκοινω¬ 
νιών. Εάν η ψευδής δήλωση αποκαλυφθεί μετά την κατα- 
κύρωση του αποτελέσματος τότε η σύμβαση μίσθωσης 
δεν καταρτίζεται. Εφόσον έχει καταρτισθεί καταγγέλλε¬ 
ται από το Δημόσιο με όλες τις προβλεπόμενες συνέπει¬ 
ες, από τους νόμους και την παρούσα. 

β) Εγγυητική επιστολή συμμετοχής στο διαγωνισμό 
σύμφωνα με τις "περί προμηθειών" διατάξεις ίσης τουλά¬ 
χιστον με ποσοστό 5% επί της συνολικής προϋπολογιζό- 
μενης δαπάνης μίσθωσης της κάθε γραμμής, ως επισυ- 
ναπτόμενο υπόδειγμα παραρτήματος III. 

γ) Βεβαίωση ΔΟΥ αναφορικά με την υποχρέωση ή μη 
καταβολής φόρου εισοδήματος. 

9. Μετά την έκδοση της απόφασης κατακύρωσης των 
αποτελεσμάτων του διαγωνισμού και πριν την υπογραφή 
της σύμβασης ο μειοδότης υποχρεούται στην κατάθεση 
Εγγυητικής επιστολής καλής εκτέλεσης τύπου και πο¬ 
σού, όπως καθορίζονται στην αριθμ. 3332.3/1/19.10.2001 
(Β'/ 1448), όπως τροποποιήθηκε με την 3332.3/16/ 
30.9.2002 (Β'/1323) απόφαση ΥΕΝ. Με την κατάθεση της 
εγγυητικής επιστολής καλής εκτέλεσης επιστρέφονται 
σε όσους συμμετείχαν στο διαγωνισμό για την συγκεκρι¬ 
μένη γραμμή, οι κατατεθείσες εγγυητικές επιστολές συμ¬ 
μετοχής τους στο διαγωνισμό. 

11. Από τα ανωτέρω πιστοποιητικά ή έγγραφα όσα εκ- 
δίδονται σε γλώσσα άλλη πλην της ελληνικής, πρέπει να 
συνοδεύονται από επίσημη μετάφραση τους στην ελληνι¬ 
κή γλώσσα από κρατική αρχή ή από εξουσιοδοτημένα 
από τη νομοθεσία πρόσωπα. 

10. Όλα τα πιο πάνω πιστοποιητικά και δικαιολογητικά 
μπορούν να υποβάλλονται σε επικυρωμένα αντίγραφα, 
θεωρημένα από αρμόδια κρατική αρχή ή εξουσιοδοτημέ¬ 
να προς τούτο πρόσωπα. 

III. ΕΠΙΤΡΟΠΗ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ 

12. Ο διαγωνισμός διεξάγεται δημόσια ενώπιον τριμε¬ 
λούς ή πενταμελούς Επιτροπής ως ακολούθως: 

(α) Εάν ως τόπος διεξαγωγής στον επισυναπτόμενο πί¬ 
νακα αναφέρεται το ΥΠΑΙ, η Επιτροπή ορίζεται με Από¬ 
φαση του Γενικού Γραμματέα ΥΠΑΙ από τους υπηρετού- 
ντες στο ΥΠΑΙ υπαλλήλους και κοινοποιείται στον πίνακα 
ανακοινώσεων του ΥΠΑΙ, πέντε (5) ημέρες τουλάχιστον 
πριν την ημερομηνία διεξαγωγής του διαγωνισμού. 

(β) Εάν ως τόπος διεξαγωγής στον επισυναπτόμενο πί¬ 


νακα αναφέρεται άλλος εκτός του ΥΠΑΙ, η Επιτροπή ορί¬ 
ζεται από τον Προϊστάμενο της οικείας Λιμενικής Αρχής 
και αποτελείται από τον ίδιο, ως Πρόεδρο και δύο (2) 
υπαλλήλους της πρώτης ή της δεύτερης βαθμίδας Τοπι¬ 
κής Αυτοδιοίκησης, ως μέλη, που ορίζονται από την προϊ- 
στάμενή τους Αρχή. 

13. Σε περίπτωση απουσίας ή κωλύματος συμμετοχής 
στις συνεδριάσεις της Επιτροπής, ο πρόεδρος και τα μέ¬ 
λη αναπληρώνονται από τους νόμιμους αντικαταστάτες 
τους που ορίζονται με τις ανωτέρω αποφάσεις και χρέη 
προέδρου εκτελεί ο αρχαιότερος. 

14. Χρέη γραμματέα στην επιτροπή εκτελεί υπάλληλος 
του ΥΠΑΙ ή κατώτερος αξιωματικός ή Ανθυπασπιστής Λ.Σ. 
που ορίζονται με τους αναπληρωτές τους, στις παραπά¬ 
νω αποφάσεις. 

IV. ΠΡΟΣΦΟΡΕΣ 

15. Οι πλοιοκτήτες που θα λάβουν μέρος στο διαγωνι¬ 
σμό πρέπει να καταθέσουν με την αίτησή τους όλα τα 
απαιτούμενα δικαιολογητικά, καθώς και έγγραφες οικο¬ 
νομικές και σε ξεχωριστό σφραγισμένο φάκελο προσφο¬ 
ρές, επί ποινή απορρίψεως. 

Οι οικονομικές προσφορές υποβάλλονται εις διπλούν 
σε δύο (2) ξεχωριστούς φακέλους. 

Η λέξη «ΠΡΩΤΟΤΥΠΟ» και αυτό θα είναι το επικρατέ¬ 
στερο του άλλου αντιτύπου, σε περίπτωση διαφοράς με¬ 
ταξύ τους, αναγράφεται σε κάθε σελίδα της μίας προ¬ 
σφοράς. 

Εξωτερικά του φακέλου αναγράφονται ευκρινώς τα 
ακόλουθα: 

α) Η λέξη «ΠΡΟΣΦΟΡΑ» με κεφαλαία γράμματα. 

β) Ο πλήρης τίτλος της Υπηρεσίας που διενεργεί το δια¬ 
γωνισμό. 

γ) Ο αριθμός της προκήρυξης. 

δ) Η ημερομηνία διενέργειας του διαγωνισμού και 

ε) Τα στοιχεία του προσφέροντος. 

Τα λοιπά στοιχεία (αίτηση, δικαιολογητικά πλοιοκτήτη, 
πλοίου, πίνακες δρομολογίων, εγγυητική επιστολή και δη¬ 
λώσεις ), τοποθετούνται σε ξεχωριστό σφραγισμένο φά¬ 
κελο με την ένδειξη «ΔΙΚΑΙΟΛΟΓΗΤΙΚΑ». 

16. Οι προσφορές πρέπει: 

α) Να μην έχουν ξυσίματα, υποσημειώσεις, μεσόστιχα, 
παρεμβολές, κενά, συγκοπές, συντμήσεις σβησίματα, 
προσθήκες, διορθώσεις που μπορούν να θέσουν σε αμ¬ 
φιβολία όρους, τιμές ή την ταυτότητα των πλοιοκτητών. 
Εάν υπάρχει στην προσφορά οιαδήποτε διόρθωση αυτή 
πρέπει να είναι καθαρογραμμένη και μονογραμμένη από 
τον προσφέροντα. Η προσφορά ΑΠΟΡΡΙΠΤΕΤΑΙ όταν 
υπάρχουν σ’ αυτή διορθώσεις, οι οποίες την καθιστούν 
ασαφή κατά την κρίση του Οργάνου αξιολόγησης των 
προσφορών. 

β) Να αναγράφουν τις προσφερόμενες τιμές ΚΑΘΑΡΑ, 
ΟΛΟΓΡΑΦΩΣ και ΑΡΙΘΜΗΤΙΚΑ ΚΑΤΑ ΔΡΟΜΟΛΟΓΙΟ, 
ομοίως και την ΣΥΝΟΛΙΚΗ ΤΙΜΗ, για όλη τη μισθούμενη 
περίοδο και για κάθε γραμμή ξεχωριστά. Τα δρομολόγια 
στα οποία αναφέρεται η οικονομική προσφορά πρέπει να 
είναι τα ίδια με εκείνα για τα οποία αξιολογήθηκε το κάθε 
πλοίο. 

17. Οι προσφορές μπορούν να αποστέλλονται στην 
Υπηρεσία στην οποία διεξάγεται ο διαγωνισμός με οποιο- 
δήποτε τρόπο και παραλαμβάνονται με απόδειξη, με την 
απαραίτητη όμως προϋπόθεση ότι αυτές θα περιέρχονται 
στην Υπηρεσία μέχρι τις ημερομηνίες που ορίζονται στην 
παράγραφο Α της παρούσας προκήρυξης. 

18. Οι οικονομικές προσφορές γίνονται χωριστά για κά¬ 
θε γραμμή και το προσφερόμενο ποσό δεν μπορεί να 
υπερβαίνει το ανώτατο ενδεικτικό ποσό ανά δρομολόγιο 
που καθορίζεται από το Υπουργείο Αιγαίου στην προκή¬ 
ρυξη. 

19. Οι προσφορές που δεν συνοδεύονται από εγγυητι¬ 
κή επιστολή συμμετοχής, ως παράγραφος (ΙΙ/Γ.8. (β) ανω¬ 
τέρω) ή είναι αόριστες και ανεπίδεκτες εκτίμησης ή είναι 
υπό αίρεση, ΑΠΟΡΡΙΠΤΟΝΤΑΙ ως απαράδεκτες με σχετι¬ 
κή αιτιολογία στο πρακτικό της Επιτροπής. 

V. ΔΙΕΞΑΓΩΓΗ ΔΙΑΓΩΝΙΣΜΟΥ 

20. Η Επιτροπή, κατά την ημέρα διεξαγωγής του διαγω¬ 
νισμού συντάσσει πρακτικό, στο οποίο καταχωρεί όλες 
τις καθ’ οιονδήποτε τρόπο υποβληθείσες σ’ αυτήν προ¬ 
σφορές και μετά τον έλεγχο των δικαιολογητικών και των 
λοιπών στοιχείων, πλην των οικονομικών προσφορών, 
γνωμοδοτεί και συντάσσει πίνακα, συμπεριλαμβανομέ¬ 
νων και των χαρακτηριστικών των πλοίων, στον οποίο με 
πλήρη αιτιολογία, περιλαμβάνει όσους από τους αιτού- 
ντες δικαιούνται να λάβουν μέρος στο διαγωνισμό και 
όσους αποκλείονται για τυπικούς λόγους. Αντίγραφο του 
πίνακα ανακοινώνεται στους ενδιαφερομένους με τοιχο¬ 
κόλληση έξω από την αίθουσα διεξαγωγής του διαγωνι¬ 
σμού η στον πίνακα ανακοινώσεων του ΥΠΑΙ, εφόσον ο 
διαγωνισμός διεξάγεται στο ΥΠΑΙ, εντός πέντε (5) εργα¬ 
σίμων ημερών από την ημέρα διεξαγωγής του διαγωνι¬ 
σμού. 

Στον πίνακα περιλαμβάνονται και οι βαθμολογίες των 
προσόντων των πλοίων, τα οποία καθορίζονται με την 
χρήση του παρακάτω υπολογισμού: 

Π ολλαπλασιάζονται: 

α) Ο αριθμός επιβατών χειμώνα που αντιστοιχεί στη συ¬ 
γκεκριμένη γραμμή επί συντελεστή 0,02. 

β) Ο αριθμός επιβατών θέρους επί συντελεστή 0,02. 

Σε περίπτωση που υπάρχουν περισσότερες από μία με¬ 
ταφορικές ικανότητες του πλοίου, θα λαμβάνεται υπόψη 
η αναφερόμενη στη συγκεκριμένη κατηγορία πλου για 
τον οποίο πρόκειται να μισθωθεί το πλοίο. 

γ) Ο αριθμός κλινών επιβατών, ανεξαρτήτως θέσεως, 
επί συντελεστή 0,04. 

δ) Η διαφορά των ετών της ηλικίας κάθε πλοίου απάτην 
ηλικία του παλαιότερου, επί συντελεστή 2. 

ε) Τα καθίσματα αεροπορικού τύπου (δεν υπολογίζο¬ 
νται σαν κλίνες σε οποιαδήποτε θέση) επί συντελεστή 
0 , 02 . 

στ) Η επιφάνεια χώρου οχημάτων σε τετραγωνικά μέ¬ 
τρα επί συντελεστή 0.04. 

ζ) Το ολικό μήκος του πλοίου σε μέτρα επί συντελεστή 
0.04. 

Τελικά αθροίζονται τα επί μέρους γινόμενα και από το 
σύνολο προκύπτει η βαθμολογία των προσόντων κάθε 
πλοίου. Η βαθμολογία αυτή αυξάνεται κατά: 

- ποσοστό 2 % σε περίπτωση που το πλοίο διαθέτει και 
χρησιμοποιεί σύστημα σταθεροτήρων 

- ποσοστό 2 % σε περίπτωση που διαθέτει και χρησιμο¬ 
ποιεί εγκατάσταση κλιματισμού και 

- ποσοστό 2 % σε περίπτωση που το πλοίο διαθέτει και 
χρησιμοποιεί πρωραία έλικα ελιγμών. 

Τα παραπάνω στοιχεία καθορισμού προσόντων λαμβά- 
νονται από τα ισχύοντα πιστοποιητικά των πλοίων (για 
όσα εξ αυτών των στοιχείων περιέχονται στα πιστοποιητι¬ 
κά) τα δε λοιπά στοιχεία από βεβαίωση ή άλλο έγγραφο 


από ΥΕΝ/ ΚΕΕΠ, είτετονπαρακολουθούντατο πλοίο Νη¬ 
ογνώμονα, είτε από διπλωματούχο Ναυπηγό, που κατατί¬ 
θεται από τους συμμετέχοντες σαν δικαιολογητικό του 
διαγωνισμού. 

21. Οι προσφορές που παρουσιάζουν κατά την κρίση της 
Επιτροπής ουσιώδες αποκλίσεις από τις απαιτήσεις της 
προκήρυξης, σε ότι αφορά απαιτούμενα χαρακτηριστικά 
του πλοίου, την συχνότητα των δρομολογίων, το χρονικό 
διάστημα κάλυψης της γραμμής και τα λοιπά δικαιολογητι- 
κά της προκήρυξης, ΑΠΟΡΡΙΠΤΟΝΤΑΙ ως απαράδεκτες με 
σχετική αιτιολογία στο πρακτικό της Επιτροπής. 

22. Οι υποβάλλοντες αιτήσεις συμμετοχής στο διαγωνι¬ 
σμό δικαιούνται όπως μέσα σε (24) ώρες από την παρα¬ 
πάνω τοιχοκόλληση να υποβάλλουν στον Πρόεδρο της 
Επιτροπής ενστάσεις αναφερόμενες στην αποδοχή ή 
απόρριψη αίτησης συμμετοχής, ή στα αναγραφόμενα 
στον πίνακα στοιχεία των πλοίων. 

Επί των ενστάσεων, εφόσον υπάρξουν, η Επιτροπή απο¬ 
φασίζει και συντάσσει πρακτικό που γνωστοποιείται 
στους ενδιαφερομένους με τοιχοκόλληση δύο ώρες το 
αργότερο πριν το άνοιγμα των οικονομικών προσφορών 
του διαγωνισμού . Η απόφαση της επιτροπής επί των εν¬ 
στάσεων είναι οριστική. 

23. Το άνοιγμα των οικονομικών προσφορών γίνεται δη¬ 
μόσια στον καθορισμένο τόπο και σε χρόνο που καθορί¬ 
ζεται και ανακοινώνεται στον πίνακα ανακοινώσεων από 
την οριζόμενη από την προκήρυξη επιτροπή, ενώπιον αυ¬ 
τής και το αργότερο εντός δέκα (10) εργασίμων ημερών 
από την ημερομηνία διεξαγωγής του διαγωνισμού. 

24. Κατά τη διάρκεια της διαδικασίας του διαγωνισμού 
γίνονται ενστάσεις αναφερόμενες μόνο στον τρόπο διε¬ 
ξαγωγής του διαγωνισμού. Η υποβολή τους διακόπτει το 
διαγωνισμό προσωρινά και για χρονικό διάστημα ανα¬ 
γκαίο να συσκεφθεί και να αποφασίσει η επιτροπή για την 
ένσταση. Οι αποφάσεις στις ενστάσεις αυτές είναι τελε¬ 
σίδικες και ανακοινώνονται αμέσως στους ενδιαφερομέ¬ 
νους από τον Πρόεδρο. 

25. Συμφέρουσα για το δημόσιο προσφορά είναι η οι¬ 
κονομικότερη προσφορά ανά δρομολόγιο. Εάν οι οικονο¬ 
μικότερες προσφορές συμπίπτουν μεταξύ τους, τότε επι¬ 
λέγεται εκείνο το πλοίο που συγκεντρώνει τη μεγαλύτερη 
βαθμολογία προσόντων σύμφωνα με τα στοιχεία των πι¬ 
νάκων που έχουν ήδη ανακοινωθεί. 

26. Στο τέλος του διαγωνισμού συντάσσεται από την 
επιτροπή τελικό πρακτικό, στο οποίο επισυνάπτονται οι 
πίνακες προσφορών όσων έχουν λάβει μέρος στο διαγω¬ 
νισμό, καθώς επίσης και οι τυχόν υποβληθείσες ενστά¬ 
σεις και οι αποφάσεις της επιτροπής επί αυτών. Τα παρα¬ 
πάνω διαβιβάζονται από τον Πρόεδρο του διαγωνισμού 
στην αρμόδια Διεύθυνση του Υπουργείου Αιγαίου μέσα 
σε (48) ώρες από την λήξη των διαδικασιών διαγωνισμού. 

27. Μετά το άνοιγμα των οικονομικών προσφορών δεν 
επιτρέπεται να γίνουν αντιπροσφορές. 

VI. ΔΙΑΔΙΚΑΣΙΑ ΚΑΤΑΚΥΡΩΣΗΣ 

28. Ο Υπουργός Αιγαίου μέσα σε τριάντα (30) ημέρες 
από την ημερομηνία υποβολής του πρακτικού του διαγω¬ 
νισμού, και ύστερα από εισήγηση της αρμόδιας Διεύθυν¬ 
σης Μεταφορών εγκρίνει, με κριτήριο την οικονομικότερη 
προσφορά, την σύναψη σύμβασης ανάθεσης δημόσιας 
υπηρεσίας με έκδοση σχετικής απόφασης κατακύρωσης 
των αποτελεσμάτων του διαγωνισμού, ή αποφασίζει την 
εκ νέου επανάληψη του διαγωνισμού σε περίπτωση μη 

υποβολής προσφορών ή όταν όλες οι οικονομικές προ¬ 
σφορές υπερβαίνουν το ανώτατο καθορισθέν ποσό ανά 
δρομολόγιο και κατά γραμμή, ή όταν όλες οι προσφορές 
έχουν απορριφθεί από την επιτροπή διενέργειας του δια¬ 
γωνισμού. Στην απόφαση αυτή δύναται να καθορίζονται 
τροποποιημένοι όροι διενέργειας του διαγωνισμού. 

Η απόφαση κατακύρωσης των αποτελεσμάτων κοινο¬ 
ποιείται στους συμμετέχοντες στο διαγωνισμό κάθε δρο- 
μολογιακής γραμμής. 

29. Σε περίπτωση που προβλέπεται εξυπηρέτηση της 
γραμμής με περισσότερα του ενός πλοία, ο Υπουργός Αι¬ 
γαίου δύναται να κατακυρώσει την εξυπηρέτηση της 
γραμμής σε περισσότερα του ενός πλοία, με βάση τη σει¬ 
ρά κατάταξης με το κριτήριο των οικονομικότερων προ¬ 
σφορών. 

VII. ΥΠΟΓΡΑΦΗ ΣΥΜΒΑΣΗΣ - ΥΠΟΧΡΕΩΣΕΙΣ ΑΝΑΔΟ- 
ΧΟΥ 

30. Σε κάθε πλοίο δεν αποκλείεται να κατακυρωθούν πε¬ 
ρισσότερες από μία γραμμές κατά την κρίση του Υπουρ¬ 
γού Αιγαίου εφόσοντο πλοίο αυτό απρόσκοπτα μπορεί να 
εξυπηρετήσει κανονικά όλες τις γραμμές που θα του ανα¬ 
τεθούν. 

31. Ο πλοιοκτήτης, στον οποίο κατακυρώθηκε το απο¬ 
τέλεσμα του διαγωνισμού είναι υποχρεωμένος να προ- 
σέλθει για την υπογραφή της σύμβασης μέσα στο χρόνο 
που θα καθορίζει η απόφαση αυτή. Η υπογραφή της σύμ¬ 
βασης γίνεται σε δεκαπέντε (15) ημέρες από την κοινο¬ 
ποίηση σ’ αυτόν της κατακυρωτικής απόφασης ή σε άλλο 
χρόνο που προβλέπεται στην κατακυρωτική απόφαση. 

32. Σε περίπτωση κατά την οποία ο ανάδοχος δεν προ- 
σέλθει για την υπογραφή της σύμβασης εντός της τα- 
χθείσας προθεσμίας ή αρνηθείτην ανάληψη εξυπηρέτη¬ 
σης της γραμμής θεωρείται έκπτωτος και η κατατεθείσα 
εγγυητική επιστολή καταπίπτει υπέρ του ειδικού «Λογα¬ 
ριασμού Ακτοπλοϊκών Συγκοινωνιών». 

33. Τα δρομολόγια των γραμμών που εξυπηρετούνται 
με σύμβαση ανάθεσης δημόσιας υπηρεσίας καθορίζο¬ 
νται από το Υπουργείο Αιγαίου για όλο το χρόνο της σύμ¬ 
βασης, ανάλογα με τις συγκοινωνιακές ανάγκες, είναι δε 
υποχρεωτικά για τον ανάδοχο πλοιοκτήτη. Άρνηση της 
αποδοχής ή εκτέλεσης των δρομολογίων από τον πλοιο¬ 
κτήτη, στον οποίο έγινε η κατακύρωση επιφέρει έκπτωση 
από τα δικαιώματα της κατακύρωσης ή της σύμβασης. 

34. Η έναρξη εκτέλεσης των δρομολογίων μπορεί να 
πραγματοποιηθεί και πριν από την υπογραφή της σύμβα¬ 
σης ανάθεσης δημόσιας υπηρεσίας, εφόσον συντρέχουν 
λόγοι κάλυψης άμεσων συγκοινωνιακών αναγκών. 

35. Εάν για λόγους δυσμενών καιρικών συνθηκών δεν 
είναι δυνατή η προσέγγιση σε ένα λιμάνι της εξυπηρετού¬ 
μενης γραμμής πρέπει να προσεγγίσει στο πλησιέστερο 
ασφαλέστερο λιμάνι ή όρμο για την αποεπιβίβαση των 
επιβατών. 

36. Οι πλοίαρχοι των πλοίων υποχρεούνται να γράφουν 
εκτός των άλλων στο ημερολόγιο του πλοίου τον αριθμό 
των αποεπιβιβαζομένων επιβατών και των φορτοεκφορ- 
τωθέντων οχημάτων. Επίσης οι πλοίαρχοι των πλοίων 
υποχρεούνται να εκτελούν έκτακτες προσεγγίσεις για 
επείγοντες κοινωνικούς λόγους μετά από σχετική εντολή 
του αρμόδιου κατά περίπτωση οργάνου. 

37. Προσεγγίσειςτου πλοίου σε άλλα λιμάνια εκτός από 
τα λιμάνια της δρομολογιακής γραμμής με σύμβαση ανά¬ 
θεσης δημόσιας υπηρεσίας επιτρέπονται, εφόσον από τις 


προσεγγίσεις αυτές δεν εμποδίζεται η εξυπηρέτηση της 
εν λόγω γραμμής και δεν παραβιάζονται οι όροι άλλων 
συμβάσεων, μετά από σύμφωνη γνώμη του ΥΠΑΙ. 

38. Το πλοίο, το οποίο κατά τη διάρκεια της σύμβασης 
προβλέπεται να εξυπηρετείτηνδρομολογιακή γραμμή με 
σύμβαση ή συμβάσεις ανάθεσης δημόσιας υπηρεσίας, 
μπορεί να αντικατασταθεί με άλλο ανάλογης μεταφορι¬ 
κής ικανότητας και αναλογών προσόντων κατά τις ισχύ- 
ουσες διατάξεις του Ν. 2932/2001, μετά από σύμφωνη 
γνώμη του ΥΠΑΙ. 

39. Κατά τη διάρκεια της μισθωτικής περιόδου και με 
την συναίνεση των αναδοχών, ο Υπουργός Αιγαίου μπο¬ 
ρεί να προβαίνει στις αναγκαίες από τις περιστάσεις κάθε 
φορά τροποποιήσεις, για την ενοποίηση ορισμένων 
γραμμών ή την προσθήκη ή την αφαίρεση λιμένων προ¬ 
σέγγισης, εφόσον από αυτό δεν προκύπτει επιπρόσθετη 
οικονομική επιβάρυνση και επιτυγχάνεται καλύτερη εξυ¬ 
πηρέτηση των συγκοινωνιακών αναγκών. 

40. Ο μειοδότης που υπογράφει σύμβαση εξυπηρέτη¬ 
σης γραμμής δημόσιας υπηρεσίας οφείλει να τηρεί τις 
εκάστοτε ισχύουσες αποφάσεις καθορισμού ναύλων, κα¬ 
θώς και τις εκάστοτε ισχύουσες αποφάσεις «περί επιβο¬ 
λής υποχρεώσεων Δημόσιας Υπηρεσίας» υπό τη μορφή 
εκπτώσεων επί του ισχύοντα ναύλου επιβατών, οχημάτων 
ή εμπορευμάτων. 

41. Οι πλοιοκτήτες ανάδοχοι που εξυπηρετούν γραμ¬ 
μές με σύμβαση ανάθεσης δημόσιας υπηρεσίας διάρκει¬ 
ας ενός (1) έτους, κατόπιν μειοδοτικού διαγωνισμού υπο- 
χρεούνται στην είσπραξη του ποσοστού τρία τοις εκατό 
(3%) επί του ναύλου του άρθρου δέκατου παραγρ. 1 (ζ) 
του Ν.2932/01 (ΦΕΚ Α'/145) και την απόδοση αυτού σύμ¬ 
φωνα με τις διατάξεις της 3327.1 /07/01/31.12.2001 (ΦΕΚ 
Β71789). 

42. Οι πλοιοκτήτες υποχρεούνται να εξασφαλίζουν ότι 
τα πλοία τους κατά την εκτέλεση των δρομολογίων θα 
διαθέτουν όλα τα απαιτούμενα από τις ισχύουσες διατά¬ 
ξεις ναυτιλιακά έγγραφα, πιστοποιητικά ασφαλείας και 
προστασίας τους θαλάσσιου περιβάλλοντος, πιστοποιη¬ 
τικό κλάσης από αναγνωρισμένο νηογνώμονα καθώς επί¬ 
σης τις απαιτήσεις της ελληνικής νομοθεσίας στα θέματα 
ασφάλειας και υγιεινής-ενδιαίτησης επιβατών και πληρώ¬ 
ματος καθώς και ότι η σύνθεση και οι όροι εργασίας πλη¬ 
ρώματος θα είναι σύμφωνη με την εκάστοτε ισχύουσα νο¬ 
μοθεσία. 

43. Σε γραμμές όπου έχει συναφθεί σύμβαση μόνο με 
ένα πλοίο ο πλοιοκτήτης υποχρεούται κατά τη διάρκεια 
της σύμβασης να αντικαταστήσει το πλοίο με άλλο ίδιου 
είδους ακόμα και στην περίπτωση ακινησίας για ετήσια 
επιθεώρηση του πλοίου εφόσον δεν υπάρχει άλλος εναλ¬ 
λακτικός τρόπος κάλυψης των συγκοινωνιακών αναγκών 
των νησιών που αφορά η σύμβαση. 

44. Ο πλοιοκτήτης υποχρεούται, εφόσον δεν υπάρχει 
άλλος εναλλακτικός τρόπος, να παρέχει με το πλοίο του 
στις γραμμές όπου έχει συναφθεί σύμβαση και υπηρεσίες 
μεταφορών επικινδύνων ή οχληρών φορτίων καθώς και 
ζώντων ζώων, σύμφωνα με τις εκάστοτε ισχύουσες περί 
μεταφοράς αυτών διατάξεις. 

45. Ο πλοιοκτήτης υποχρεούται στην εφαρμογή της 
εκάστοτε ισχύουσας νομοθεσίας «περί μεταφοράς ταχυ¬ 
δρομικών αποστολών - αντικειμένων». 

VIII. ΠΡΟΣΦΥΓΕΣ 

46. Κάθε πλοιοκτήτης που δεν αποδέχεται το αποτέλε¬ 
σμα του μειοδοτικού διαγωνισμού δύναται εντός τριάντα 
(30) ημερών από την κοινοποίηση σε αυτόν της Απόφα¬ 
σης κατακύρωσης των αποτελεσμάτων αυτού, να προ- 
σφύγει ενώπιον του Υπουργού Αιγαίου προς εξέταση του 
αιτήματος του. 

IX. ΜΙΣΘΩΜΑΤΑ - ΦΟΡΟΙ - ΤΕΛΗ 

47. Τα μισθώματα καταβάλλονται στον ανάδοχο μετά 
την υποβολή αίτησής του προς την Διεύθυνση Διοικητι¬ 
κού Οικονομικού, συνοδευόμενης από τα παρακάτω δι- 
καιολογητικά: 

α) Κατάσταση στην οποία αναγράφεται ο αριθμός των 
δρομολογίων που εκτελέσθηκαν κατά ημερομηνία σε 
τρία (3) αντίγραφα. 

β) Τιμολόγιο παροχής υπηρεσιών. 

γ) Κυρωμένο αντίγραφο των σελίδων ημερολογίου γε- 
φύρας πλοίου στις οποίες εμφαίνεται το πλήρες δρομο¬ 
λόγιο που εκτελέσθηκεσεδύο (2) αντίγραφα για την εκτέ¬ 
λεση των ταξιδίων της γραμμής. 

48. Μετά τον έλεγχο, των κατατιθέμενων ως άνω δικαι- 
ολογητικών, από το αρμόδιο τμήμα της Διεύθυνσης Διοι¬ 
κητικού Οικονομικού και την έκδοση της σχετικής απόφα¬ 
σης κάλυψης της δαπάνης από τον Ειδικό Λογαριασμό 
Ακτοπλοϊκών Συγκοινωνιών, αυτά διαβιβάζονται στο Τμή¬ 
μα του Ειδικού "Λογαριασμού Ακτοπλοϊκών Συγκοινω- 
νιώνΐ για επανέλεγχο και ενταλματοποίηση κατά τα προ- 
βλεπόμενα. 

49. Ο ανάδοχος υποχρεώνεται στην καταβολή των φό¬ 
ρων, τελών και άλλων επιβαρύνσεων υπέρ του Δημοσίου 
και υπέρ τρίτων. 

50. Σε περίπτωση μη προσέγγισης σε λιμάνι της γραμ¬ 
μής για οποιονδήποτε λόγο γίνεται περικοπή μισθώματος 
με βάση τα μίλια που δεν διανύθηκαν και την αναλογούσα 
κατά μίλι τιμή. 

X. ΕΚΠΤΩΣΕΙΣ - ΚΥΡΩΣΕΙΣ - ΕΥΧΕΡΕΙΕΣ ΔΙΟΙΚΗΣΗΣ 

51. Εκτός των περιπτώσεων που προβλέπονται ρητά 
στο παρόν, ο Υπουργός Αιγαίου μπορεί με απόφασή του 
που εκδίδεται ύστερα από εισήγηση της Υπηρεσίας να κη¬ 
ρύξει έκπτωτο τον ανάδοχο στις ακόλουθες περιπτώσεις: 

α) Της ψευδούς υπεύθυνης δήλωσης που ορίζεται στην 
παράγραφο ΙΙ/Γ.8(α) του παρόντος παραρτήματος. 


β) Της μη εκτέλεσης των υποχρεώσεώντου, εκτός εάν 
αυτό δεν οφείλεται σε υπαιτιότητα του αναδόχου. 

52. Σε κάθε περίπτωση έκπτωσης του αναδόχου διε- 
νεργείται νέος διαγωνισμός μίσθωσης της γραμμής σε 
βάρος του έκπτωτου, με συνέπεια να υποχρεώνεται αυ¬ 
τός να καταβάλλει στο Δημόσιο αποζημίωση ίση με τη δια¬ 
φορά του χαμηλότερου μισθώματος που είχε προσφερ- 
θεί από αυτόν και του τυχόν υψηλότερου που θα επιτευ¬ 
χθεί στον επαναληπτικό διαγωνισμό. 

53. Από τον χρόνο έκπτωσης του αναδόχου της εξυπη¬ 
ρετούμενης με σύμβαση ανάθεσης δημόσιας υπηρεσίας 
γραμμής, ο Υπουργός Αιγαίου μπορεί να μισθώσει με 
απευθείας ανάθεση άλλο πλοίο για την εξυπηρέτηση της 
γραμμής λόγω επείγουσας ανάγκης, με διάρκεια μίσθω¬ 
σης μέχρι της υπογραφής σύμβασης μετά τον νέο διαγω¬ 
νισμό. 

54. Ο ανάδοχος σε κάθε περίπτωση αθέτησης των συμ¬ 
βατικών του υποχρεώσεων υπόκειται και στις κυρώσεις 
που προβλέπουν οι διατάξεις της αριθμ. 3332.3/1/ 
19.10.2001 (Β7 1448), όπως τροποποιήθηκε με την 
3332.3/16/30.9.2002 (Β'/1323) απόφαση ΥΕΝ. 

55. Επίσης ο Υπουργός Αιγαίου σε περίπτωση διακοπής 
των δρομολογίων και εφόσον υπάρχουν επιτακτικές συ¬ 
γκοινωνιακές ανάγκες δύναται να προβαίνει σε απ' ευθεί¬ 
ας μίσθωση γραμμής με άλλο πλοίο με το ίδιο μίσθωμα 
που έχει κατακυρωθεί στον ανάδοχο μέχρι επανέναρξης 
των δρομολογίων του πλοίου που διέκοψε (εφόσον δεν 
οφείλεται σε υπαιτιότητάτου). Η ανωτέρω παράγραφος 
50 δύναται να εφαρμόζεται εφόσον κρίνεται από τον 
Υπουργό ότι συντρέχει η περίπτωση εφαρμογής της. 

56. Όλοι οι όροι του παρόντος παραρτήματος καθώς 
και οποιοσδήποτε άλλος όρος της προκήρυξης του δια¬ 
γωνισμού αποτελούν όρους και της σύμβασης ανάθεσης 
δημόσιας υπηρεσίας, η οποία συνάπτεται μεταξύ του μει¬ 
οδότη και του Υπουργού Αιγαίου ή του εξουσιοδοτημέ¬ 
νου από αυτόν οργάνου και πρέπει να αναφέρονται σ’ αυ¬ 
τήν ή περιλαμβανόμενοι ως έχουν ή με παραπομπές στην 
προκήρυξη και το παρόν παράρτημα. 

57. Κάθε άλλο θέμα που δεν ορίζεται στο παρόν πα¬ 
ράρτημα, ρυθμίζεται από τις διατάξεις του νόμου 2932/01 
(Α7145). 

ΠΑΡΑΡΤΗΜΑ II 

Πρόσθετα δικαιολογητικά των περιπτώσεων συμμετεχόντων για εξυπηρέτηση γραμμών ετήσιου προϋπολογισμού 

(κατά γραμμή) άνω των 250.000 ΕΥΡΩ 


Α.Ε 

1. Κωδικοποιημένο καταστατικό ή Φ.Ε.Κ. δημοσίευσης του καταστατικού (επικυρωμένο). 

2. Φ.Ε.Κ. ανακοίνωσης τελευταίου Δ.Σ. (επικυρωμένο). 

3. Μετοχολόγιο της εταιρείας (πρόσφατο). 

4. Απόφαση εισαγωγής στο Χρηματιστήριο. 

5. Υπεύθυνη δήλωση του Νόμου 1599 του νόμιμου εκπροσώπου της εταιρείας με θεωρημένο το γνήσιο της 
υπογραφής από Δημόσια Υπηρεσία με το παρακάτω κείμενο: 

« Στο πρόσωπο των μετόχων των μελών του Δ.Σ. των διευθυντικών στελεχών και των συγγενών μέχρι τετάρτου 

βαθμού αυτών της εταιρείας με την επωνυμία «.» δεν συντρέχει το ασυμβίβαστο του νόμου 3021/02, 

αφορά την υπογραφή σύμβασης (.)». 

6. Κατάλογο των βασικών μετόχων και ο αριθμός μετοχών που κατέχουν και 
κατάλογο των συγγενών αυτών μέχρι τετάρτου βαθμού συγγένειας. 

7. Κατάλογο των μελών του οργάνου διοίκησης της εταιρείας, των διευθυντικών στελεχών και των 
συγγενών μέχρι τετάρτου βαθμού. 

8. Πίνακα των ανωνύμων μετοχών της εταιρείας. 

Ν.Ε 

1. Κωδικοποιημένο καταστατικό ή Φ.Ε.Κ. δημοσίευσης του καταστατικού (επικυρωμένο). 

2. Φ.Ε.Κ. ανακοίνωσης τελευταίου Δ.Σ. (επικυρωμένο). 

3. Μετοχολόγιο της εταιρείας (πρόσφατο). 

4. Απόφαση εισαγωγής στο Χρηματιστήριο. 

5. Υπεύθυνη δήλωση του Νόμου 1599 του νόμιμου εκπροσώπου της εταιρείας με θεωρημένο το γνήσιο της 
υπογραφής από Δημόσια Υπηρεσία με το παρακάτω κείμενο: 

« Στο πρόσωπο των μετόχων των μελών του Δ.Σ. των διευθυντικών στελεχών και των συγγενών μέχρι τετάρτου 

βαθμού αυτών της εταιρείας με την επωνυμία «.» δεν συντρέχει το ασυμβίβαστο του νόμου 3021/02, 

αφορά την υπογραφή σύμβασης (.)». 

6. Κατάλογο των βασικών μετόχων και ο αριθμός μετοχών που κατέχουν και 
κατάλογο των συγγενών αυτών μέχρι τετάρτου βαθμού συγγένειας. 

7. Κατάλογο των μελών του οργάνου διοίκησης της εταιρείας, των διευθυντικών στελεχών και των συγγενών 
μέχρι τετάρτου βαθμού. 

8. Πίνακα των ανωνύμων μετοχών της εταιρείας. 

Ε.Ε.&Ο.Ε 

1. Καταστατικό εταιρείας (επικυρωμένο). 

2. Υπεύθυνη δήλωση του Νόμου 1599 του νόμιμου εκπροσώπου της εταιρείας με θεωρημένο το 
γνήσιο της υπογραφής από Δημόσια Υπηρεσία με το παρακάτω κείμενο: 

« Στο πρόσωπο των εταίρων και των διαχειριστών της εταιρείας με την επωνυμία «.» δεν συντρέχει το 

ασυμβίβαστο του νόμου 3021/02. Επίσης δεν έχει γίνει αλλαγή στο καταστατικό της εταιρείας σε ότι αφορά τους 
διαχειριστές (Αφορά διαγωνισμό.)». 

(Αν έχει γίνει αλλαγή στους διαχειριστές την τροποποίηση του καταστατικού ως προς τους διαχειριστές). 

Ε.Π.Ε. 


1. Κωδικοποιημένο καταστατικό ή Φ.Ε.Κ. δημοσίευσης του καταστατικού (επικυρωμένο). 

2. Υπεύθυνη δήλωση του Νόμου 1599 του νόμιμου εκπροσώπου της εταιρείας με θεωρημένο το 
γνήσιο της υπογραφής από Δημόσια Υπηρεσία με το παρακάτω κείμενο: 

« Στο πρόσωπο των εταίρων και των διαχειριστών της εταιρείας με την επωνυμία «.» δεν συντρέχει το 

ασυμβίβαστο του νόμου 3021/02. Επίσης δεν έχει γίνει αλλαγή στο καταστατικό της εταιρείας σε ότι αφορά τους 
διαχειριστές (Αφορά διαγωνισμό.)». 

(Αν έχει γίνει αλλαγή στους διαχειριστές το Φ.Ε.Κ. δημοσίευσης της αλλαγής). 

ΠΡΟΣΩΠΙΚΕΣ ΕΠΙΧΕΙΡΗΣΕΙΣ 


1. Υπεύθυνη δήλωση του Νόμου 1599 του ιδιοκτήτη με θεωρημένο το γνήσιο της υπογραφής του από 
Δημόσια Υπηρεσία με το παρακάτω κείμενο: 

« Στο πρόσωπο μου, ιδιοκτήτη προσωπικής επιχείρησης με την επωνυμία «.» δεν συντρέχει το 

ασυμβίβαστο του νόμου 3021/02. (Αφορά διαγωνισμό.)». 

ΠΑΡΑΡΤΗΜΑ III 

ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ 
τηςαριθμ. ΔΜ/Φ231.01/6334/22-5-03 Προκήρυξης ΥΠΑΙ 


ΤΡΑΠΕΖΑ.(1). 

ΑΝΩΝΥΜΗ ΕΤΑΙΡΕΙΑ 
ΚΕΝΤΡΙΚΟ ΥΠΟΚΑΤΑΣΤΗΜΑ 
ΥΠΗΡΕΣΙΑ ΕΓΓΥΗΤΙΚΩΝ ΕΠΙΣΤΟΛΩΝ 
Δ/ΝΣΗ. 

.( 2 ). 

Προς: Υπουργείου Αιγαίου- Επιτροπή μειοδοτικού 
διαγωνισμού για την εξυπηρέτηση δρομολογιακής γραμμής 
.(3). 

ΕΓΓΥΗΤΙΚΗ ΕΠΙΣΤΟΛΗ ΑΡΙΘΜΟΣ.(4). 

Κύριοι, 

Εχουμε την τιμή να σας γνωρίσουμε με την παρούσα ότι σας εγγυόμαστε ανεπιφύλακτα και ανέκκλητα, 

παραιτούμενοι της ένστασης της διζήσεως υπέρ.(5) μέχρι το ποσόν των.€ 

(6), στο οποίο και μόνο περιορίζεται η εγγύησή μας για τη συμμετοχή του παραπάνω στο διαγωνισμό ΥΕΝ αριθμ. 

.(2) , που θα διεξαχθεί την .(8), για την εξυπηρέτηση της δρομολογιακής γραμμής 

. .(9) , όπως και τις τυχόν επαναλήψεις του. Από αυτήν την εγγύηση θα 

απαλλάξουμε τον ενδιαφερόμενο πελάτη μας μετά την επιστροφή της παρούσας ή με βάση έγγραφη εντολή σας. 

Διευκρινίζεται ότι η παρούσα ισχύει μόνο για τη συμμετοχή, αυτού για τον οποίο εγγυόμαστε, στον 
παραπάνω διαγωνισμό, ενώ σε καμιά περίπτωση δεν ισχύει ως εγγύηση καλής εκτελέσεως. 

Το παραπάνω ποσό τηρούμε στη διάθεσή σας και θα σας καταβάλουμε χωρίς αντίρρηση, ένσταση και χωρίς 
να ερευνηθεί αν πράγματι υπάρχει ή αν είναι νόμιμη η απαίτηση (κύρια οφειλή) ολικά ή μερικά, σε περίπτωση 
ολικού ή μερικού καταλογισμού της εγγύησης σε βάρος αυτού υπέρ του οποίου εκδόθηκε η παρούσα, μέσα σε 
τρεις ημέρες από την έγγραφη ειδοποίησή σας προς εμάς. 

Επίσης αναλαμβάνουμε την υποχρέωση να καταβάλλουμε ορισμένο ποσό με μόνη τη δήλωση εκείνου προς 
τον οποίο απευθύνεται η παρούσα. 

Υποχρεούμεθα να προβούμε στην παράταση της ισχύος της παρούσας εγγύησης ύστερα από έγγραφο της 
αρμόδιας Υπηρεσίας, που θα υποβληθεί πριν από την ημερομηνία λήξης της εγγύησης. 

Σημειώστε, παρακαλούμε, άτι η παροχή εγγυητικών επιστολών έκδοσης της Τράπεζας μας δεν έχει υπαχθεί 
σε κανένα περιορισμό ποσοτικού ορίου με τις σχετικές Υπουργικές διατάξεις, (ή δηλώνουμε ομοίως με την 
παρούσα ότι δεν υφίσταται παράβαση των διατάξεων για όριο της Τράπεζας μας σε σχέση με τις εγγυητικές 
επιστολές). 


Διατελούμε με τιμή, 

.( 10 ). 

Οδηνίεε συυπλήοωσηε των κενών διαστηυότων 

1. Επωνυμία εκδότη εγγύησης. 

2. Τόπος-χρονολογία. 

3. Η αρχή προς την οποία απευθύνεται. 

4. Στοιχεία της εγγυοδοσίας. 

5. Ονοματεπώνυμο αυτού του οποίου εκδόθηκε η εγγύηση. 

6. Το ποσό της εγγύησης αριθμητικά και ολόγραφα. 

7. Αριθμός προκήρυξης. 

8. Ημερομηνία διενέργειας διαγωνισμού. 

9. Δρομολογιακή γραμμή για την εξυπηρέτηση της οποίας διενεργείται ο διαγωνισμός. 

10. Υπογραφή εκπροσώπου της Τράπεζας. Ολογράφως. 

ΠΑΡΑΤ ΗΡΗΣΗ: Σε περίπτωση που η εγγυητική επιστολή δεν αναφέρει ισχύ ορισμένου χρόνου, θεωρείται ότι είναι 
αορίστου ισχύος. 

